open-index/open-wikipedia-markdown huggingface dataset:
Bauer Media Group

**Bauer Media Group** on saksalainen mediakonserni, jonka pääkonttori sijaitsee Hampurissa. Bauer Media Group omistaa 60 radiokanavaa Isossa-Britanniassa, 50 radiokanavaa Puolassa sekä yhden radiokanavan Slovakiassa. Bauer Media Group osti SBS Discovery Radion Discovery Communicationsilta huhtikuussa 2015, jonka myötä Bauer Media Groupin omistukseen siirtyivät elokuussa 2015 SBS Discovery Median radiokanavat Norjassa, Ruotsissa, Suomessa ja Tanskassa.

Bauer Media Group osti loppuvuonna 2015 Radio Novan radioliiketoiminnan ruotsalaisen Bonnier-konsernin omistamalta MTV:ltä. Samassa yhteydessä myös NRJ:n ja Radio Nostalgian myynti- ja markkinointitoiminnot siirtyivät Bauer Medialle, mutta NRJ:n ja Radio Nostalgian radioliiketoimintaa yhtiö ei omista.

Bauer Media Group osti Radio Classicin helmikuussa 2020 ja Basso Median saman vuoden huhtikuussa.

Bauer Media Group osti Mediatakojat Oy:n maaliskuussa 2021.

## Radiokanavat Suomessa
Maaliskuussa 2025 Bauer Median radiokanavia Suomessa olivat:
* Auran Aallot
* Basso
* Radio 957
* Radio City
* Radio Classic
* Kasari
* Iskelmä
* Radio Mega Oulu
* Radio Nostalgia
* Radio Nova
* NRJ
* Radio Pooki
* Radio Pori
* SuomiRock
* SuomiRäp
* Top51

## Lähteet

## Aiheesta muualla
* Bauer Media Groupin kotisivut
* Bauer Media Oy:n kotisivut
Cannizzaro-reaktio

**Cannizzaro-reaktio** on kemiallinen reaktio, jossa aromaattinen aldehydi tai alifaattinen aldehydi, jonka rakenteessa ei ole protonia α-asemassa karbonyyliryhmään nähden, disproportioituu emäksisissä olosuhteissa muodostaen alkoholin ja karboksyylihapon. Reaktion raportoi ensimmäisenä italialainen kemisti Stanislao Cannizzaro vuonna 1853 ja se on nimetty hänen mukaansa. Cannizzaro-reaktio on hyödyllinen reaktio valmistettaessa moniarvoisia alkoholeja.

## Reagenssit ja mekanismi
Cannizzaro-reaktio tapahtuu aromaattisille aldehydeille ja alifaattisista aldehydeistä niille, jotka eivät kykene muodostamaan enolaattia. Cannizzaro-reaktion mekanismin ensimmäinen vaihe on nukleofiilisen hydroksidi-ionin reaktio elektrofiilisen aldehydin karbonyylihiilen kanssa. Tuotteena muodostuu aldehydin hydraattianioni, josta vahva emäs poistaa protonin. Näin muodostuu aldehydin hydraatin dianioni. Usein reaktioissa käytetään dianionin muodostajana formaldehydiä. Dianioni on hyvin epästabiili ja siirtää hydridi-ionin toiselle aldehydimolekyylille, joka pelkistyy alkoholiksi. Samalla dianioni hapettuu karboksylaatti-ioniksi. α-Ketoaldehydit reagoivat molekyylinsisäisellä Cannizzaro-reaktiolla muodostaen α-hydroksikarboksyylihappoja.
:

Cannizzaro-reaktiota voidaan käyttää moniarvoisten alkoholien kuten pentaerytritolin synteesiin, mutta ongelmana on korkeintaan 50 % saanto ja sivutuotteena muodostuvan karboksylaattisuolan poistaminen vaatii useita kiteytyskertoja. Cannizzaro-reaktioissa käytetään usein liuottimena vettä tai etanolia, mutta myös liuottimettomia reaktioita tunnetaan.

## Lähteet

## Aiheesta muualla
CONCACAF:n karsinnat jalkapallon maailmanmestaruuskilpailuihin 2018

**[[Jalkapallon maailmanmestaruuskilpailut 2018|Vuoden 2018 jalkapallon MM-kilpailujen]] [[Vuoden 2018 jalkapallon maailmanmestaruuskilpailujen karsinnat|karsintoihin]]** osallistuu Pohjois- ja Väli-Amerikan sekä Karibian maanosaliitosta CONCACAF:sta 35 joukkuetta. Karsinnat alkoivat maaliskuussa 2015.

## Karsintasysteemi
CONCACAFin karsinnat jaettiin viiteen kierrokseen. Ensimmäiselle kierrokselle osallistuivat FIFA-rankingin perusteella 14 huonoiten sijoittunutta maajoukkuetta. Joukkueet arvottiin ottelupareihin, jotka pelasivat kaksiosaisen ottelusarjan. Ottelusarjojen voittajat etenivät toiselle kierrokselle. Toiselle kierrokselle osallistui 1. kierroksen voittajien lisäksi 13 seuraavaksi huonointen sijoittunutta maajoukkuetta. Nämä 20 joukkuetta arvottiin ottelupareihin, jotka pelaavat kaksiosaisen ottelusarjan. Ottelusarjojen voittajat etenivät kolmannelle kierrokselle, jossa pelattiin samanlaiset ottelusarjat kuin kahdella aikaisemmalla kierroksella. Kolmannelle kierrokselle osallistuivat myös FIFA-rankingissa 7. ja 8. sijoittuneet maajoukkueet. Kolmannen kierroksen ottelusarjojen voittajat ja loput kuusi maajoukkuetta osallistuivat neljännelle kierrokselle. Neljännellä kierroksella joukkueet jaettiin kolmeen neljän joukkueen lohkoon. Lohkon sisällä kaikki pelaasivat toisiaan vastaan kahdesti. Neljännen kierroksen lohkojen kaksi parasta etenivät viidennelle kierrokselle, jossa kaikki joukkueet sijoitettiin yhteen lohkoon. Lohkon sisällä kaikki pelasivat toisiaan vastaan kahdesti. Lohkon kolme parasta etenivät suoraan lopputurnauskeen ja neljäs osallistuu jatkokarsintoihin.

## Ensimmäinen kierros
Ottelut pelattiin 22. - 31. maaliskuuta 2015.

### Arvontakorit
Arvonta suoritettiin 15. tammikuuta Miamissa. Arvontakorin järjestys määräytyi FIFA-rankingin perusteella. Suluissa on merkittynä FIFA-rankingin sijoitus elokuussa 2014.

### Ottelut

Kaikki otteluajat ovat paikallista aikaa.

----

----

----

----

----

----

## Toinen kierros
Ottelut pelattiin 7. - 16. kesäkuuta 2015.

### Arvontakorit

Arvonta suoritettiin 15. tammikuuta Miamissa. Arvontakorin järjestys määräytyi FIFA-rankingin perusteella. Suluissa on merkittynä FIFA-rankingin sijoitus elokuussa 2014. Korista 3 ja 4 arvottiin otteluparit, ja koreista 5 ja 6 toiset otteluparit. 

### Ottelut
Lähde:

1 Ottelu tuomittiin Aruban 3-0 voitoksi Barbadoksen käytettyä ottelussa kelpaamatonta pelaajaa.

## Kolmas kierros
Ensimmäiset osaottelut pelattiin 31. elokuuta 2015 ja toiset osaottelut 8. syyskuuta 2015. Kierrokselle osallistui toisen kierroksen voittajien lisäksi Jamaika ja Haiti.

### Arvontakorit

### Ottelut

## Neljäs kierros
Kierrokselle osallistuivat kolmannen kierroksen otteluparien voittajat sekä loput maajoukkueet. Joukkueet jaettiin kolmeen neljän joukkueen lohkoon.

### Lohko A

### Lohko B

### Lohko C

## Viides kierros
Viidennelle kierrokselle osallistuivat neljännen kierroksen lohkojen kaksi parasta joukkuetta.



## Lähteet
Mode

**Mode** voi tarkoittaa seuraavia asioita:
* MODE on ( Suomalainen tuotemerkki )
* Mode (artisti), suomalainen hip hop artisti
* Depeche Mode
* Mode 7

;
;Ruotsin merivoimat
* Mode-luokka
* HMS Mode (1902), hävittäjä
* HMS Mode (1942), Mode-luokan hävittäjä
* HMS Mode (P154), Hugin-luokan partioalus
Kukka kaipaa valoa

”**Kukka kaipaa valoa**” on Suomen *[[Idols]]in* seitsemännen tuotantokauden voittaneen Mitra Kaislarannan kappale, joka julkaistiin hänen toisena singlenään 16. tammikuuta 2015. Kappale oli hänen ensimmäinen julkaisunsa sitten joulukuussa 2013 julkaistun Idolsin voittokappaleen ”Äkkisyvää”. Kappaleen ovat säveltäneet Jukka Immonen sekä Antti Riihimäki ja sen on sanoittanut Iisa Pykäri.

Kappaleen musiikkivideo julkaistiin 9. maaliskuuta 2015.

Kappale nousi kuudeksi viikoksi latauslistalle, jolla sen paras sijoitus oli 13. sija (7/2015). Radiolistalla se saavutti parhaan sijoituksensa listaviikoilla 6–7/2015, jolloin se oli kymmenenneksi soitetuin radiokappale.

## Kappaleet
#

## Listasijoitukset

## Lähteet
Mussolini (täsmennyssivu)

**Mussolini** voi viitata seuraaviin:
* Benito Mussolini (1883–1945), italialainen poliitikko, Italian diktaattori
* Rachele Mussolini (1890–1979), Benito Mussolinin vaimo
* Romano Mussolini (1927–2006), italialainen jazzpianisti, Benito Mussolinin poika
* Alessandra Mussolini (s. 1962), italialainen poliitikko, Benito Mussolinin pojantytär
* Edda Ciano, o.s. Mussolini (1910–1995), Benito Mussolinin tytär ja Galeazzo Cianon vaimo

## Muita
* Stadio Mussolini, Torinon olympiastadionin eräs aiempi nimi
* Big Syke (myös *Mussolini*), yhdysvaltalainen Rap-artisti
Orlando City SC

**Orlando City Soccer Club** on yhdysvaltalainen jalkapalloseura, jonka joukkue pelaa Major League Soccerissa. Sen kotipaikka on Floridan Orlando.

Orlando City SC julkistettiin MLS:n 21. seuraksi 19. marraskuuta 2013, ja se aloitti pelit liigassa toisen uuden seuran New York City FC:n kanssa kaudella 2015. Seuran omistavat brasilialainen Flávio Augusto da Silva ja Phil Rawlins, jotka aiemmin omistivat samannimisen USL Pro -seuran. USL Prossa Orlando City pelasi kaudet 2011–2014 ja voitti kahdesti mestaruuden.

Esikoiskaudellaan 2015 Orlando City SC pelaa kotiottelunsa Citrus Bowlilla, jolla on pelattu myös muun muassa vuoden 1994 MM-kilpailuiden otteluita. Kaudeksi 2016 seuran on määrä siirtyä uudelle Orlando City Stadiumille.

Orlando City SC on MLS-historian kolmas floridalaisseura. Miami Fusion ja Tampa Bay Mutiny lakkautettiin kauden 2001 jälkeen.

## Joukkue
### Kokoonpano
*Päivitetty: [[16. joulukuuta]] [[2023]]*

## Lähteet

## Aiheesta muualla

* Orlando City SC:n sivusto
Siniäinen (Laitila)

**Siniäinen** on Varsinais-Suomessa Laitilan Kodjalassa oleva järvi, joka kuuluu Sirppujoen vesistön Härinänjoen valuma-alueeseen.

## Maantiede
Järven pinta-ala on 7,6 hehtaaria ja se on 400 metriä pitkä ja 200 metriä leveä. Siihen laskee kaksi suo-ojaa. Järven luusua sijaitsee järven koillisrannalla, josta saa alkunsa 1,1 kilometriä pitkä laskuoja Härinänjokeen.

Järvellä on 1,2 kilometriä rantaviivaa ja sen ranta on pääosin moreenipohjaista metsämaastoa, joka on rantojen lähellä soistunutta. Rannoille on rakennettu toistakymmentä loma-asuntoa, joille johtaa tiet Kalannista tai Laitilasta. Laitilan ja Uudenkaupungin välinen raja ohittaa järven 200 metrin päästä etelässä.

## Historia
Vuoden 1855−1856 Kalmbergin kartastossa järven nimeksi oli kirjoitettu "Hunikkojärvi". Tuolloin järveä ympäröi suo ja se oli asumaton.

## Lähteet
Munikonjärvi

**Munikonjärvi** on Varsinais-Suomessa Laitilan Koukkelassa	oleva järvi, joka kuuluu Sirppujoen vesistön Härinänjoen valuma-alueeseen.

## Maantiede
Järven pinta-ala on 3,2 hehtaaria ja se on 300 metriä pitkä ja 130 metriä leveä. Siihen laskee oja Tuuranjärvestä ja järven laskuoja lähtee järven pohjoisrannasta, josta saa alkunsa 2,4 kilometriä pitkä laskuoja Viikinojaan. Järvellä on 760 metriä rantaviivaa ja sen ranta on pääosin peltomaan ympäröimää suota ja metsää. Rannoille on rakennettu neljä loma-asuntoa. Uudenkaupungin ja Laitilan välinen raja kulkee Tuuranjärven ja sen välistä.

## Lähteet
Tuuranjärvi

**Tuuranjärvi** on Varsinais-Suomessa Uudessakaupungissa 	Kalannissa oleva järvi, joka kuuluu Sirppujoen vesistön Härinänjoen valuma-alueeseen.

## Maantiede
Järven pituus on 140 metriä ja leveys 60 metriä. Se sijaitsee pellon reunassa avosuon ympäröimänä. Munikonjärven ja Tuuranjärveä yhdistää 100 metriä pitkä oja, joka pitää molempien järvien vedenpinnat samalla korkeudella. Järvien välistä kulkee Laitilan ja Uudenkaupungin välinen raja. Järvet laskevat yhteistä laskuojaa pitkin Viikinojaan.

## Lähteet
Lapejärvi

**Lapejärvi** on Varsinais-Suomessa Laitilan Viikaisissa oleva järvi, joka kuuluu Sirppujoen vesistön Härinänjoen valuma-alueeseen.

## Maantiede
Järven pinta-ala on 1,4 hehtaaria ja se on 120 metriä pitkä ja 60 metriä leveä. Siihen ei laske ojia ja siitä laskeva oja lähtee suon laidalta pienen matkan päästä järven rannasta. Järvi sijaitsee suon sisällä ja se vaikuttaa oleva järvenlaskun takia kasvamassa umpeen. Laskuoja on 3,5 kilometriä pitkä ja yhteisenä laskuojana Lampeenjärvien kanssa se mutkittelee lopuksi kuivatetun Koukkelanjärven pohjaa pitkin Viikinojaan eli Helikonojaan. Järven soinen rantaviiva on 600 metriä pitkä. Rannoille on rakennettu kaksi loma-asuntoa, joille johtaa polku Laitilaan vievältä tieltä.

## Historia
Vuoden 1855-1856 Kalmbergin kartastossa järven nimi kirjoitettiin "Lappijärvi". Järvi oli tuolloin asumaton ja sitä ympäröi suomaa. Vuonna 1927 tilanomistaja Juho Leino Laitilasta haki lupaa järven vedenpinnan laskemiseksi. Lupa myönnettiin samana vuonna ja järven vedenpinta aleni. Järven pinta-ala on kutistunut vielä lisää vuoden 1968 peruskartan mukaan. Silloin järvi oli soikion muotoinen ja sen pituus oli noin 270 metriä. Se ulottui tuolloin nykyisten peltojen reunasta reunaan. Vuoden 1984 peruskartassa järvi oli pinta-alaltaan enää puolet aikaisemmasta. Nykyinen pinta-ala on siitäkin kutistunut edelleen.

## Lähteet
Lampeenjärvet

**Lampeenjärvet**, tai myös **Lampeenjärvi** , on Varsinais-Suomessa Laitilan Viikaisissa oleva järvi, joka kuuluu Sirppujoen vesistön Härinänjoen valuma-alueeseen. Järviä oli aiemmin kolme, mutta nykyään on jäljellä vain yksi järvi.

## Maantiede
Järven pinta-ala on 2,5 hehtaaria ja se on 300 metriä pitkä ja 100 metriä leveä. Siihen laskee yksi suo-oja. Järven luusua sijaitsee järven pohjoisrannalla, josta saa alkunsa 3,8 kilometriä pitkä ja Lapejärven kanssa yhteinen laskuoja Helikonojaan.

Järvellä on 700 metriä rantaviivaa ja sen ranta on pääosin kallio- ja moreenipohjaista metsämaastoa. Itärantaan laskeutuu kalliojyrkänne. Rannoille on rakennettu pari loma-asuntoa, joille johtaa tie Laitilasta.

## Historia
Lampeenjärviä oli alun perin kolme, mutta niistä kaksi on kuivatettu avosuoksi ja pellonreunaksi. Vuoden 1855−1856 Kalmbergin kartastossa järvet näkyvät selvästi vaikka niillä ei ole kartassa nimeä. Läheisen Viikaisen kylän (kartassa "Wikais by") kolmella talolla oli alueella peltoja, mutta itse järvet olivat asumattomia. Vuoden 1968 peruskartoissa kaikki järvet ovat olemassa. Järvien vedenpinnat laskivat pohjoiseen mennessä: 18,9 metriä, 18,3 metriä ja 17,8 metriä mereninnan yläpuolella N43-järjestelmässä. Vuoden 1984 peruskartassa ne olivat 19,0 metriä, 18,4 metriä ja 17,9 metriä merenpinnan yläpuolella N60-järjestelmässä. Tässä peruskartassa nykyään kuivatettujen järvien koko on pienentynyt edelliseen karttaan verrattuna.

## Lähteet
Luettelo Norwegian Air Shuttlen lentokoneiden pyrstöihin maalatuista henkilöistä

Tämä on **luettelo henkilöistä**, joiden kuva on tai on ollut **maalattuna [[Norwegian Air Shuttle]]n** tai sen tytäryhtiöiden (Norwegian Long Haul, Norwegian Air Sweden, Norwegian Air International, Norwegian Air UK, Norwegian Air Argentina) **lentokoneen pyrstöön**.

## Luettelo

## Lähteet
* Our Heroes – Norwegian.com 

### Viitteet

## Aiheesta muualla
Robert Stevenson (elokuvaohjaaja)

**Robert Stevenson** (31. maaliskuuta 1905 Buxton, Derbyshire, Englanti – 30. huhtikuuta 1986 Santa Barbara, Kalifornia) oli englantilainen elokuvaohjaaja, joka työskenteli Hollywoodissa 1940-luvulta alkaen ja ohjasi muun muassa 19 elokuvaa The Walt Disney Companylle.

Stevenson sai koulutuksensa Cambridgen yliopistossa ja aloitti ohjaajanuransa vuonna 1932 Saksassa musikaalilla *Happy Ever After*, joka kuvattiin yhtä aikaa englanniksi ja saksaksi. Varhaisiin brittiläisiin menestyksiin kuului *Kuningas Salomonin kaivokset* vuodelta 1937.

Tuottaja David O. Selznick kutsui Stevensonin Yhdysvaltoihin. Hänen ensimmäinen amerikkalainen ohjaustyönsä oli *Tom Brownin kouluvuodet* vuonna 1940. Stevensonin tunnetuimmat ohjaukset syntyivät Disney-yhtiölle: Oscar-palkitut *[[Maija Poppanen (elokuva)|Maija Poppanen]]* ja *[[Hokkuspokkus taikaluudalla]]* sekä komedia *[[Riemukupla (elokuva)|Riemukupla]]*.

## Elokuvaohjauksia

## Lähteet
*
*
Luettelo Suomen lentokentistä välirauhan aikana

Tämä on **luettelo Suomen lentokentistä heinäkuussa 1940**.
## Valmiit siviilikentät
* Malmi
* Mikkeli
* Tampere
* Maarianhamina
* Kemi
* Pori
* Turku
* Oulu
* Petsamo
* Vaasa
* Salo

## Valmiit sotilaskentät
* Kitee
* Ilmee-Laikko
* Immola
* Konnunsuo
* Lappeenranta
* Joensuu-Höytiäinen
* Puumala
* Rautavaara
* Taipalsaari
* Santahamina
* Joroinen
* Suonenjoki
* Luonetjärvi
* Vaala
* Siikakangas
* Parola
* Jämijärvi
* Karvia
* Kauhava
* Laajalahti
* Mänkijärvi

## Keskeneräisiä ilmavoimien käyttämiä sotilas- ja siviilikenttiä
* Padasjoki
* Savitaipale
* Halinkangas-Kuorevesi (oik. Hallinkangas)
* Nummela
* Hollola
* Iisalmi-Verhoo (oik. Nerkoo)
* Kajaani-Paltaniemi
* Kemijärvi
* Pudasjärvi
* Rovaniemi
* Sodankylä
* Vuotso
* Hyvinkää
* Loppi
* Lestijärvi
* Ylivieska
* Rissala-Kuopio
* Utti
* Pieksämä
* Vesivehmaa

## Rakenteilla olleita kenttiä
* Selänpää
* Kiikkala (oik. Kiikala)
* Rantasalmi
* Oripää

## Lähteet
* 
### Viitteet
Mary Norton

**Kathleen Mary Norton** (o.s. **Pearson**; 10. joulukuuta 1903 Lontoo – 29. elokuuta 1992 Hartland, North Devon) oli englantilainen lastenkirjailija. Hänen tunnetuimpia teoksiaan on *[[Kätkijät]]*-romaanisarja.

Mary Norton syntyi Lontoossa ja kasvoi Leighton Buzzardissa. Hänen kotitalonsa ”The Cedars”, jossa hän asui vuoteen 1921, on *Kätkijäin* tapahtumapaikka. Mary Norton avioitui vuonna 1927 Robert Charles Nortonin kanssa. Heille syntyi neljä lasta.

Kirjailijanuransa Norton aloitti vuonna 1940, kun perhe asui tilapäisesti New Yorkissa. Hänen esikoisromaaninsa *The Magic Bed Knob; or, How to Become a Witch in Ten Easy Lessons* julkaistiin vuonna 1943 ja jatko-osa *Bonfires and Broomsticks* 1945. Romaanit julkaistiin yhdistettynä vuonna 1957 nimellä *Bed-Knob and Broomstick*. Romaani on julkaistu suomeksi vuonna 1987 nimellä *Lentävä sänky*. Teosten pohjalta The Walt Disney Company on tuottanut elokuvan *[[Hokkus pokkus taikaluudalla]]*.

Nortonin tunnetuimpiin teoksiin kuuluu romaani *Kätkijät* (*The Borrowers*) jatko-osineen. Romaanit kertovat pienikokoisista ihmisistä, jotka elävät englantilaisen talon rakenteiden kätköissä ja lainaavat tarpeisiinsa suurikokoisten ihmisten tavaroita. Ensimmäinen osa *Kätkijät* julkaistiin vuonna 1952, ja se sai Carnegie-mitalin. Toinen osa *Kätkijät taivasalla* ilmestyi vuonna 1955 ja kolmas osa *Kätkijät virran vieminä* vuonna 1959. Sarja käsittää kaikkiaan kuusi romaania, ja neljä ensimmäistä on suomennettu, viimeksi *Kätkijät yläilmoissa* vuonna 1981. Romaaneja ovat kuvittaneet Diana Stanley ja Ilon Wikland. *Kätkijöiden* tarinoita on sovitettu useiksi elokuviksi, joista voidaan mainita amerikkalainen *[[Kätkijät (vuoden 1997 elokuva)|Kätkijät]]* (1997) ja japanilainen animaatio *[[Kätkijät (vuoden 2010 elokuva)|Kätkijät]] (2010).

==Suomennettuja teoksia==
* *Kätkijät* (*The borrowers*). Suomentanut [[Ulla Lehtonen]]. WSOY 1959.
* *Kätkijät taivasalla* (*The borrowers afield*). Suomentanut Kerttu Piskonen. WSOY 1960. (1. p. kuvitus [[Ilon Wikland]], 2. p. kuvitus [[Diana Stanley]].) Sarja: Kätkijät 2.
* *Kätkijät virran vieminä* (*The borrowers afloat*). Suomentanut Kerttu Piskonen. WSOY 1980. Sarja: Kätkijät 3.
* *Kätkijät yläilmoissa* (*The borrowers aloft*). Suomentanut Kerttu Piskonen. Kuvitus [[Diana Stanley]]. WSOY 1981. Sarja: Kätkijät 4.
* *Lentävä sänky* (*Bedknob and broomstick*). Suomentanut Ritva Toivola. Weilin & Göös 1987.

==Filmografia==
* *Hokkus pokkus taikaluudalla*, 1971
* *Kätkijät*, 1997
* *Kätkijät'', 2010

## Lähteet
Rikosuhritutkimus

**Rikosuhritutkimus** kerää rikosuhrikyselyn avulla tietoa väestön tai väestönosan kokemasta rikollisuudesta. Tutkimuksessa selvitetään kokonaisrikollisuuden määrää, johon kuuluu poliisille ilmoitetun ilmirikollisuuden lisäksi myös ilmoittamatta jäänyt piilorikollisuus.

Kansainvälinen rikosuhritutkimus on toteutettu 1980-luvun lopulta muutaman vuoden välein samoin kysymyksin ja menetelmin eri maissa, jotta tulokset olisivat keskenään vertailukelpoisia. Suomessa kansallisia uhritutkimuksia on tehty vuodesta 1980; niissä on kysytty rikosten lisäksi myös tapaturmista. Vuonna 2012 Oikeuspoliittisessa tutkimuslaitoksessa aloitettiin uusi Kansallinen rikosuhritutkimus, joka perustuu postikyselyyn. Suomessa on tehty lisäksi nuorisorikollisuuskyselyitä, naisuhritutkimuksia sekä lapsiuhritutkimuksia. 

## Lähteet
Madhyapur Thimi

**Madhyapur Thimi** () on kaupunki Nepalin Keskisen kehitysalueen Bagmatin vyöhykkeellä. Madhyapur Thimi on käytännössä kasvanut kiinni Kathmandun kaupungin itälaitaan; keskustojen väli on noin 10 kilometriä. Kathmandun lentoasema eli Tribhuvanin kansainvälinen lentoasema sijaitsee kaupunkien välissä. 

Vuonna 2011 Madhyapur Thimin väkiluku oli 83&nbsp;036 ja perhekuntien määrä 20&nbsp;302. Kaupunki kuuluu runsaan 304&nbsp;000 asukkaan Bhaktapurin piirikuntaan. Bhaktapurin kaupunki sijaitsee viitisen kilometriä Madhyapur Thimista itään. 

Madhyapur Thimin pinta-ala on 11,1 neliökilometriä.   
 

NP-thimi-strasse-1.jpg|Katunäkymä Madhyapur Thimistä (2010).
NP-arniko-thimi.jpg|Kathmandusta koilliseen, Kiinan rajalle johtava,  Aranikon valtatie (H3) Madhyapur Thimissä.

## Lähteet

## Aiheesta muualla
Bidur

**Bidur** ()  on kaupunki Nepalin Keskisen  kehitysalueen Bagmatin vyöhykkeellä, Trishulijoen itäpuoleisella rannalla. Bidur sijaitsee linnuntietä Kathmandusta 27 kilometriä luoteeseen. 

Vuonna 2011 Bidurin väkiluku oli 26&nbsp;750, mikä koostui 6 270 perhekunnasta. Kaupunki on runsaan 277&nbsp;000 asukkaan Nuwakotin piirikunnan hallinnollinen keskus. 

Asutukseltaan hajanaisen kaupungin pinta-ala on 33,5 neliökilometriä. 

## Lähteet
Älykello

**Älykello** on ranteessa pidettävä puettava tietokone.

## Historia
Varhaisimmat älykellot ovat 1970-luvulta, mutta nykyisten kaltaisia älypuhelinten kanssa synkronoituvia älykelloja on alkanut tulla vasta 2010-luvulla. Älykelloista ennustettiin 2010-luvun alussa suurta menestystarinaa. Älykellot eivät kuitenkaan yleistyneet, sillä niissä ei ole korkeaan hintaan nähden riittäviä hyötyjä halvempiin aktiivisuusrannekkeisiin verrattuna. Samsungilla on Gear nimeä kantava sarja.

## Älykelloja

* Tizen-kellot:
** Samsung Gear 2
** Samsung Gear 2 Neo
** Samsung Gear S
* Apple Watch
* Pebble-kellot
* Android Wear -kellot:
**Moto 360
** LG G Watch
** LG G Watch R
** LG Watch Urbane
** Asus ZenWatch
** SmartWatch 3
** Samsung Galaxy Gear
**Samsung Gear 2
**Samsung Gear Live
**Sony SmartWatch 3
**Huawei Watch
**Polar M600
**Huawei Fit 

## Lähteet

## Aiheesta muualla
Anne Stenros

**Anne Stenros** (s. 1954) on suomalainen arkkitehti, professori ja Koneen muotoilujohtaja.

Stenros on kotoisin Espoon Tapiolasta. Hänen vanhempansa ovat huonekalutehdas Muuramen omistajat, sisustusarkkitehti, professori Pirkko Stenros ja arkkitehti, professori emeritus Helmer Stenros. Anne Stenros opiskeli arkkitehtuuria muun muassa Reima Pietilän johdolla Oulun yliopistossa ja Kalifornian yliopistossa Berkeleyssä. Hän väitteli tekniikan tohtoriksi Helsingin teknillisessä korkeakoulussa vuonna 1992.

Stenros oli Design Forum Finlandin johtaja vuosina 1995–2004, minkä jälkeen hän toimi vuoden Aasiassa Hong Kong Design Centren johtajana. Kone Oy:n muotoilujohtajana hän on toiminut vuodesta 2005.

Stenros asuu Helsingin Kulosaaressa. Hän on saanut Helsingin kaupungin myöntämän Helsinki-mitalin. Stenros on EU:n tulevaisuuden innovaatiopolitiikan bisnespaneelin jäsen sekä Tampereen teknillisen yliopiston säätiön hallituksen jäsen.

## Lähteet
Bhaktapur

**Bhaktapur** ()  on kaupunki Nepalin Keskisen kehitysalueen Bagmatin vyöhykkeellä. Bhaktapur sijaitsee 14 kilometriä Kathmandusta itään, pääkaupungista koilliseen Kiinan rajalle johtavan Arnikon valtatien (H3) pohjoispuolella. 

Vuonna 2011 kaupungin väkiluku oli 81&nbsp;748, mikä koostui 17&nbsp;639 ruokakunnasta. Kaupunki on 304&nbsp;651 asukkaan Bhaktapurin piirikunnan keskus. 

Kaupungin pinta-ala on 6,6 neliökilometriä. Nepalin maanjäristys 2015 vaurioitti kaupunkia ja surmasi sen asukkaita.


A brief view of Bhaktapur Durbar Square.JPG|Bhaktapurin Durbar-aukiota.
View of Bhairav Temple from Nyatapola Temple, Taumadhi Tole (5242001770).jpg|Nyatapolan temppeli Bhairavin temppelistä nähtynä.
La Galerie nationale d'art (Bhaktapur) (8555008243).jpg|Kansallisgallerian sisäänkäynti.
Bhaktapur street 01.JPG|Katunäkymä.

## Lähteet

## Aiheesta muualla
Koivulahden kirkko

**Koivulahden kirkko** on  Mustasaaren Koivulahdelle 1691–1693 rakennettu puukirkko. Hans Larsson Qveflanderin rakentama kirkko oli  alun perin torniton pitkäkirkko, jossa oli aumakatto, särmikäs pääty ja katonharjalla kookas pallokantainen viirisalko. Kirkkoa laajennettiin ja uudistettiin yli-intendentinvirastossa 1793 laadittujen piirustusten mukaisesti 1795. Siitä tehtiin ristikirkko siirtämällä runkohuoneen länsiosa uusien aumakattoisten ristivarsien verran edemmäksi. Sisäkatteena ovat puiset tynnyriholvit. Uusklassisessa kirkossa on profiloidut kattolistat ja pyörökaari-ikkunat. Kirkkoa on korjattu 1795, 1876, 1904, 1925, 1933 ja 1961. Kirkon yhteyteen on rakennettu 1757 pohjalaistyyppinen kellotapuli, jonka kellot ovat  vuosilta 1725 ja 1736. Kirkon pinta-ala on 550 neliötä ja siellä on istumapaikkoja 800 hengelle. Kirkon 22-äänikertaiset urut on valmistanut Kangasalan urkutehdas 1975, niiden julkisivu on Jens Zachariassenin uruista vuodelta 1876. Alttaritaulun *Vaimot haudalla* on maalannut Berndt Lagerstam. Kirkossa on myös vanhempi suurikokoinen Johan Almin maalaama alttaritaulu vuodelta 1765, jonka aiheena on viimeinen tuomio.

## Lähteet
HMS Sjöormen (Sor)

**HMS Sjöormen** (runkonumero Sor) oli Ruotsin laivaston Sjöormen-luokan sukellusvene.

## Valmistus

Ruotsin valtiopäivät päättivät 1961 aluksen hankinnasta. Alus tilattiin Kockumsilta Karlskronavarvetilta, missä köli laskettiin vuonna 1965. Se laskettiin vesille 25. tammikuuta 1967 ja liitettiin laivastoon 31. heinäkuuta 1968.

## Palvelus
Alus poistettiin 1993 palveluksesta ja myytiin 1997 Kockumsille, joka myi sen edelleen Singaporelle. Alukselle tropiikkia varten tehtyjen muutostöiden jälkeen se luovutettiin 28. toukokuuta 1999 vastaanottajalle, joka liitti sen laivastoonsa nimellä *RSS Centurion*. Alus saapui Singaporeen heinäkuussa 2000 *[[RSS Conqueror]]in* kanssa.

## Lähteet
*
*

### Viitteet
Kirtipur

**Kirtipur** () on kaupunki Nepalin Keskisen kehitysalueen Bagmatin vyöhykkeellä. Kirtipur sijaitsee 5 kilometriä Kathmandusta lounaaseen ja on osa Kathmandun suurkaupunkialuetta. 

Vuonna 2011 kaupungin väkiluku oli 65&nbsp;602. Kirtipur kuuluu runsaan 1,744 miljoonan asukkaan Kathmandun piirikuntaan. 

Kaupungin pinta-ala on 14,8 neliökilometriä. 

Opiskelijamäärältään erittäin suuren Tribhuvanin yliopiston pääkampus sijaitsee Kirtipurissa. Vuonna 2016 yhteensä 78 prosenttia maan yliopisto-opiskelijoista opiskeli tässä vuonna 1959 perustetussa yliopistossa. 
 
## Lähteet

## Aiheesta muualla

* Nepal - The Kathmandu Valley - Kirtipur   (roughguides.com)
* Introducing Kirtipur  (lonelyplanet.com)
* Our Kirtipur  (ourkirtipur.com.np)
* Tribhuvan University: About Us    (tribhuvan-university.edu.np)
Tivadar Galánthay Glock

**Tivadar Galánthay Glock** (1872–1956) oli unkarilainen upseeri ja pikakirjoittaja, joka laati saksalaisesta Gabelsbergerin pikakirjoitusjärjestelmästä sovituksen kiinan kielelle. Vuonna 1935 hänet valittiin Unkarin parlamentin jäseneksi.

## Lähteet
Ilon Wikland

**Maire-Ilon Wikland** (o.s. **Pääbo**; s. 5. helmikuuta 1930 Tartto) on ruotsinvirolainen kuvataiteilija. Hänet tunnetaan erityisesti Astrid Lindgrenin kirjojen kuvittajana. Hän syntyi Tartossa, jossa hän vietti ensi vuotensa isovanhempien hoivissa, ja myöhemmin hän asui Haapsalussa toisten isovanhempiensa luona.

Ilon Wiklandin vanhemmat olivat insinööri Max Pääbo ja kuva- ja tekstiilitaiteilija Vida Pääbo-Juse. Täti Karin Siim-Juse oli puvustaja ja lavastaja.

Vuonna 1944 Wikland pakeni Neuvostoliiton miehitystä Ruotsiin. Hän opiskeli ruotsalaisissa taidekouluissa ja jatkoi myöhemmin opintojaan myös Lontoossa ja Pariisissa. Vuonna 1951 hän avioitui Stig Wiklandin kanssa; pariskunnalle syntyi neljä tytärtä.

Wikland haki vuonna 1953 työtä Rabén & Sjögren -kustantamosta, ja Astrid Lindgren huomasi Wiklandin taidot välittömästi. Heidän ensimmäinen yhteistyönsä oli romaani *[[Mio, poikani Mio]]*, joka julkaistiin seuraavana vuonna. Wikland kuvitti useita Lindgrenin teoksia: *[[Melukylän lapset]]*, *[[Veljeni Leijonamieli]]*, *[[Katto-Kassinen]]*, *[[Ronja ryövärintytär]]* ym. Hän on kuvittanut myös monien muiden kirjailijoiden teoksia. Hän sai vuonna 1969 Elsa Beskow -palkinnon.
__NOTOC__
## Kuvituksia
* Bo Carpelan: *Anders på ön*
* Rose Lagercrantz: *Pitkä, pitkä matka*
* Mark Levengood: *Riemujen rikkaus ja surujen summa*
* Barbro Lindgren: *I min farmors hus*
* Astrid Lindgren: *Lotta osaa mitä vain*
* Mary Norton: *Kätkijät taivasalla*
* Doris Orgel: *Kilpikonnaseikkailu*
* Hans Peterson: *Anna, 7 vuotta*
* Ulf Schenkmanis: *Riku ja Herra Hamsteri*
* Malene Schwartz: *Mervi pieni ottolapsi*
* Edith Unnerstad: *Kirsikkakestit*

## Lähteet

## Kirjallisuutta
* 

## Aiheesta muualla
* Ilon Wiklandin elämäkerta. Iloni Imedemaa. 
* Ilon Wikland -verkkosivusto
Raippaluodon kirkko

**Raippaluodon kirkko** () on Raippaluodon seurakunnan Mustasaaren Raippaluotoon 1781 rakennettu puinen torniton pitkäkirkko. Se on myös  Mustasaaren suomalaisen seurakunnan käytössä. Kirkon suunnitteli Johan Elfström vuonna 1778. Raippaluodon kirkko kuuluu sitä ympäröivän kylän ja läheisen kalasataman muodostamaan Museoviraston määrittelemään valtakunnallisesti merkittävään rakennettuun kulttuuriympäristöön.

## Kirkkorakennus
Kirkon itäinen kuoripääty on särmikäs ja siinä on aumakatto. Runkohuoneessa on samassa päädyssä kaksi vastakkaista matalaa kylkiäistä. Kirkon ulkoseinissä on pilasterijako, sisäseinissä on jalustalla ja kapiteelilla varustetut pilasterit. Sisäkatteena on puinen tynnyriholvi. Kirkkoa on korjattu vuosina 1911, 1954 ja 1992. Erillinen kolminivelinen kellotapuli on pohjalaista renessanssityyliä ja rakennettu vuonna 1783, sen kellot ovat  vuosilta 1784 ja 1844. Kirkon pinta-ala on 290 neliötä ja siellä on istumapaikkoja 290 hengelle. Kirkon sisällä kävijöitä hämmästyttävät huomattavasti etelään päin kallellaan olevat seinät. Usein on kerrottu voimakkaiden syystuulien tai trombin painaneen kirkon vinoon. Kallistumisen on kuitenkin aiheuttanut kirkon alla olevan De Geer -moreenin painuminen.

## Kirkkosali
Kirkon 10-äänikertaiset urut on valmistanut Gebrüder Rieger 1936, julkisivu on Ilmajoen kirkon entisistä Carl Wåhlströmin valmistamista uruista vuodelta 1768. Kirkon sisustuksen merkittävimmät osat ovat keskiaikaisesta Mustasaaren Pyhän Marian kirkosta 1840-luvulla siirretyt alttarilaite ja saarnastuoli. Alttarilaite on vuodelta 1673 ja siihen kuuluu kaksi tuntemattoman tekijän tekemää maalausta, *Ehtoollisen asettaminen* ja *Jeesuksen kaste*. Saarnastuoli on samalta aikakaudelta. Alttarilaite ja saarnastuoli säästyivät täten Vaasan palolta 1852.


Tiedosto:Replot kyrka 01.jpg|Kellotapuli
Tiedosto:Replot kyrka 08.jpg|Alttari ja alttarilaite.
Tiedosto:Replot kyrka 10.jpg|Saarnastuoli
Tiedosto:Replot kyrka 11.jpg|Urut


## Lähteet

## Aiheesta muualla
HMS Sjöbjörnen (Sbj)

**HMS Sjöbjörnen** (runkonumero Sbj) oli Ruotsin laivaston Sjöormen-luokan sukellusvene.

## Valmistus

Ruotsin valtiopäivät päätti 1961 aluksen hankinnasta. Alus tilattiin Karlskronan laivastontelakalta, missä köli laskettiin vuonna 1966. Se laskettiin vesille 9. tammikuuta 1968 ja liitettiin laivastoon 28. helmikuuta 1969.

## Palvelus
Alus myytiin vuonna 1997 Kockumsille, joka myi sen edelleen Singaporelle. Alukselle tropiikkia varten tehtyjen muutostöiden jälkeen se luovutettiin vastaanottajalle, joka liitti sen laivastoonsa nimellä *RSS Challenger*.

## Lähteet
*
*

### Viitteet
HMS Sjöhästen (Shä)

**HMS Sjöhästen** (runkonumero Shä) oli Ruotsin laivaston Sjöormen-luokan sukellusvene.

## Valmistus

Ruotsin valtiopäivät päättivät 1961 aluksen hankinnasta. Alus tilattiin Karlskronan laivastontelakalta, missä köli laskettiin vuonna 1966. Se laskettiin vesille 6. elokuuta 1968 ja liitettiin laivastoon 15. syyskuuta 1969.

## Palvelus
Alus myytiin 1997 Kockumsille, joka luovutti sen edelleen Singaporelle varaosina muihin luokan aluksiin.

## Lähteet
*
*

### Viitteet
Kongon kansantasavalta

**Kongon kansantasavalta** () oli marxilais-leniniläinen sosialistinen valtio Keski-Afrikassa, joka perustettiin Kongon tasavallassa vuonna 1969. Tämä Kongon työväenpuolueen johtama valtio kesti vuoteen 1991 asti, jolloin Neuvostoliiton hajoamisen seurauksena valtion aikaisempi nimi palautettiin ja André Milongosta tuli valtion pääministeri. 


Marien Ngouabi & Nicolae Ceaușescu, Congo 1972.jpg|Kongon kansantasavallan presidentti Marien Ngouabi Romanian sosialistisen kansantasavallan presidentin Nicolae Ceaușescun kanssa vuonna 1972.


## Lähteet

## Aiheesta muualla
Myski (Kemerovon alue)

**Myski** on kaupunki Siperiassa ja kuuluu Kemerovon alueeseen. Myskissä oli vuonna 2014 noin 45 000 asukasta.

## Lähteet
Handsfree

**Handsfree** viittaa laitteisiin, joita voidaan käyttää ilman käsiä (esimerkiksi äänikomennoin) laitteesta, jota voidaan käyttää käsien minimaalisella käytöllä, sekä laitteesta, jossa ohjaimet on asetettu niin, että kädet ovat vapaana tekemään jotain muuta asiaa samalla (esimerkiksi ajaminen). Tyypillinen handsfree-laite on matkapuhelimeen liitettävä apulaite, kuten mikrofoni- ja korvakuulokeyhdistelmä, jonka avulla voidaan puhua puhelimeen pitämättä sitä kädessä.

Suomessa matkapuhelimen käyttö ilman handsfree-laitetta ajon aikana kiellettiin vuoden 2003 alusta lähtien.

## Lähteet

## Aiheesta muualla
* Finlex
Janakpur (kaupunki)

**Janakpur** () tai **Janakpurdham** ) on kaupunki Nepalin Keskisen kehitysalueen Janakpurin vyöhykkeen eteläosissa, linnuntietä 125 kilometriä pääkaupunki Kathmandusta kaakkoon. 

Vuonna 2011 kaupungin väkiluku oli 97&nbsp;776. Janakpur on sekä 754&nbsp;777 asukkaan Dhanusan piirikunnan että koko 2,84 miljoonan asukkaan Janakpurin vyöhykkeen hallinnollinen keskus. 

Kaupungin pinta-ala on 24,6 neliökilometriä. 

Vuoden 2014 joulukuussa Janakpur nostettiin yhdeksi Nepalin yhdestätoista suurkaupungista. Tässä yhteydessä moniin  uusista suurkaupungista liitettiin läheisiä maaseutualueita (kyläkehityskomiteoita, VDC). 
 
Kaupungin eteläpuolella on kansallisessa käytössä oleva Janakpurin lentoasema.


JanakpurTempleJanakiMandir.jpg|Janki Mandir, naiseuden Sita-jumalatarelle pyhitetty hindutemppeli. 
JanakpurJanakiChowkLivingHouse.jpg|Janakpurin kaupunkikeskustaa.
JanakpurCampusChowk.jpg|Kaupunkinäkymää, Janakpur.
JanakpurChhathParvaFestival.jpg|Marraskuussa vietettävän Chhath Parva -juhlan osallistujia.
2009-03 Janakpur 01.jpg|Janakpurin lentoaseman rakennus.

## Lähteet

## Aiheesta muualla

*Janakpur Online   (janakpur.com.np)
Veikkaala

**Veikkaala** () on noin 300 asukkaan kylä itäisessä Mustasaaressa lähellä Vaasan Vähänkyrön rajaa, noin 17 kilometrin päässä Vaasan keskustasta. On löydetty kirjoituksia ja viitteitä, että Veikkaala olisi joskus alun perin ollut pieni kalastajakylä nimeltään Vissekurk. 1700–1800-luvun alueliitoksien myötä Veikkaalasta tuli aito maalaiskylä.

Vuonna 2020 Veikkaala muodosti yhden Mustasaaren taajamista jolloin sen väkiluku oli 200. Väkiluvultaan se oli Mustasaaren kolmestatoista taajamasta toiseksi pienin, Merikaarron jälkeen.

Veikkaalan lähikylät ovat Martoinen etelässä ja Anixor pohjoisessa.

## Lähteet
Robert De Niro Sr.

**Robert Henry De Niro**, (paremmin tunnettu nimellä **Robert De Niro Sr.**, 3. toukokuuta 1922 &ndash; 3. toukokuuta 1993) oli yhdysvaltalainen abstraktis-ekspressionistinen taidemaalari. Hänet tunnettiin myös näyttelijä Robert De Niron isänä.

## Ura ja elämä

Robert De Niro Sr. syntyi Syracusessa New Yorkin osavaltiossa. Hänen vanhempansa olivat amerikanitalialainen Henry Martin De Niro (1897–1976) ja amerikanirlantilainen Helen M. (o.s. O'Reilly; 1899–1999). Hän oli kolmihenkisen sisarussarjan vanhin.

De Niro opiskeli 1930-luvun lopussa ja 1940-luvun alussa taidemaalari Hans Hofmannin ohjaamana sekä vuosina 1939–1941 Black Mountain Collegessa Ashevillessa Pohjois-Carolinassa. De Niro piti ensimmäisen yksityisnäyttelynsä Peggy Guggenheimin galleriassa keväällä 1946. Tuolloin hänen tyylilajinsa oli pääasiassa abstraktinen. Hän piti useita yksityisnäyttelyitä newyorkilaisessa Charles Egan Galleryssa 1950-luvulla, kriitikot arvostivat hänen taitavaa värienkäyttöään. Vuosikymmenen puoleenväliin tultaessa De Niro oli säännöllisesti mukana ryhmänäyttelyissä. Hänelle myönnettiin Longview Foundation -palkinto 1958.

Vuosina 1961–1964 De Niro eli Ranskassa. 1970- ja 1980-luvuilla hän piti näyttelyitä museoissa ja  gallerioissa ympäri Yhdysvaltojen. Hän opetti erinäisissä taidekouluissa ja collegeissa, kuten Cooper Union, The New School for Social Research ja School of Visual Arts. De Niron töitä on esillä lukuisissa yhdysvaltalaismuseoissa.

De Niro avioitui opiskelijakollegansa Virginia Admiralin kanssa 1942. Pariskunta erosi pian heidän poikansa, Robert De Niron (s .1943) syntymän jälkeen.

## Kuolema
Robert De Niro Sr. kuoli syöpään 71-vuotispäivänään New Yorkissa. Hänet on haudattu Kensicon hautausmaalle, joka sijaitsee Valhallassa New Yorkin osavaltiossa. 

Vuonna 1993 ensi-iltansa saanut elokuva *[[A Bronx Tale]]* omistettiin Robert De Niro Sr.:lle. Teos oli Robert De Niro Jr.:n ensimmäinen ohjaus.

## Lähteet

## Aiheesta muualla
*Robert De Niro Sr.:n sivu DC Moore Galleryssä
*Estate of Robert De Niro, Sr. 
*Robert De Niro, Sr. Paintings and Drawings 1960-1993 (exhibition catalogue), DC Moore Gallery, 2012. Essay by David Moos.
Dope D.O.D

**Dope D.O.D** on hip hop -yhtye Alankomaiden Groningenista jonka alkuperäiseen kokoonpanoon kuuluivat räppärit Jay Reaper, Skits Vicious ja Dopey Rotten, DJ Dr. Diggles ja tuottaja Peter Songolo. Yhtye räppää englanniksi ja kaikki jäsenet ovat brittitaustaisia.

Dope D.O.D yhdistelee rappia aggressiivisiin dubstep-biitteihin.

Kesäkuussa 2015 Dopey Rotten jätti yhtyeen psyykkisesti ja fyysisesti heikon terveydentilansa vuoksi. Hän kävi kuitenkin keväällä 2017 vierailemassa yhtyeen *Shotgunz In Hell*-albumilla, jota ennen hän ei ollut tehnyt musiikkia yli kahteen vuoteen. 

## Diskografia
**The Evil Ep* (2011)
**Branded* (2011)
**Da Roach* (2013)
**Master Xploder* (2014)
**Shotgunz In Hell* (2017) (yhteislevy Onyxin kanssa)

## Lähteet
World Heavy Events Association

**World Heavy Events Association** (Kansainvälinen Voimalajiliitto ry) on 1.1.2015 alkaen maailman ensimmäinen vahvin mies ja nainen - kilpailuiden järjestäjä, jolla on WADA-tasoinen antidopingohjelma ja urheilijat ovat sitoutuneet antidopingsopimukseen, jonka puitteissa heille voidaan tehdä doping-testejä missä vain, milloin vain testauksesta vastaavan organisaation toimesta. 

Urheilijoiden tulee olla liiton jäseniä ja antidopingsopimus voimassa vähintään 3 kuukautta ennen kilpailuja ja antidopingsopimus pysyy voimassa jatkuvana, ellei sitä erikseen irtisanota. Mikäli urheilija irtisanoo sopimuksen, niin halutessaan uudelleen järjestelmän piiriin hän on 12 kuukautta karenssissa, testauksen alaisena.

Liitto järjestää eri painoluokkien vahvin mies- ja nainen MM-kilpailut sekä muita kansainvälisiä kilpailuja ko. lajeissa sekä Highland Gamesissa, Timanttityttö™ ja otevoimailussa.

Liitto tekee tiivistä yhteistyötä Suomen Antidopingtoimikunnan kanssa ja sen kotipaikka on Hämeenlinna.

Liitto julkaisee myös sähköistä jäsenlehteä Power News - The Fittest Strength Magazine on Earth™.

## Historia
Liiton perustaja Jyrki Rantanen aloitti US-kilpailujen järjestämisen vuonna 2012 ja ohjelmassa on ollut lukuisia eri lajien tapahtumia eri puolilla maata. US-kilpailut on maailman vanhin yhtäjaksoinen avoimen painoluokan MM-kilpailu naisille. US-kilpailut ovat myös uranuurtania monille painoluokille, sillä niiden alla on järjestetty ensimmäiset MM-kilpailut niin -80kg ja -90kg miehille, kuin -60kg, -70kg ja -85kg (2015) naisille.

Liiton järjestämä Timanttityttö™-kilpailu järjestettiin ensimmäisen kerran vuonna 2014 ja sen on kehittänyt Jyrki Rantanen, yhteistyössä Mari Valosaaren kanssa. 

Vuoden 2014 keväällä US-kilpailuista tiedotettiin, että vuoden 2015 alusta alkaen kilpaiut tulevat siirtymään ADT-toiminnan alaisuuteen ja tämä johti toiminnan siirtämiseen yhdistysmuotoon.

## Lajit ja sarjat
Vahvin Mies: -80kg, -90kg, -105kg ja avoin sarja.

Vahvin Nainen: -60kg, -70kg, -85kg ja avoin sarja.

Timanttityttö™

Highland Games: Miehet: avoin/masters, Naiset: avoin/masters, myös joukkuekilpailuja.

Otevoimailu: Miehet ja Naiset.

## Kilpailut ja voittajat
Vain ADT-toiminnan alaiset voittajat listataan tällä sivustolla, vaikka US-kilpailuja on järjestetty myös ennen vuotta 2015.

### Kansainväliset kilpailut
2015: 

*Queen of the Castle™ - US Strongwoman Scandinavian Championships*

-60kg: Anna Hulda Olafsdóttir, Islanti, -70kg: Eveliina Rosentröm, Suomi, Avoin: Alina Leisiö, Suomi, Overall title: Alina Leisiö, Suomi

### Kansalliset kilpailut
2015:

*Heavy Events SM*

-60kg Terhi Sievers, -70kg Kirsi Järvi

-80kg Sami Pätäri, -90kg Niko Laine

## Lähteet

## Aiheesta muualla
*http://www.worldheavyeventsassociation.com/liitto
Kartell

**Kartell** on italialainen huonekalualan yritys, joka on erikoistunut moderneihin muovikalusteisiin, -valaisimiin ja muihin sisustustuotteisiin. Se sai alkunsa autonosien valmistajana muun muassa Fiatille 1949. Kartellin perusti insinööri Giulio Castelli ja sen pääsuunnittelijana toimi pitkään hänen vaimonsa, muotoilija ja arkkitehti Anna Castelli Ferrieri.

Kun toimitusjohtajaksi vuonna 1988 tuli Claudio Luti, Kartell alkoi panostaa valaisinten ja muiden pienesineiden ohella yhä enemmän huonekaluihin ja käyttää tunnettuja ulkopuolisia suunnittelijoita. Kartell on tehnyt yhteistyötä muun muassa Ron Aradin, Antonio Citterion, Joe Colombon, Michele De Lucchin, Patrick Jouinin, Piero Lissonin, Ferruccio Lavianin, Vico Magistrettin, Enzo Marin, Alberto Medan, Paolo Rizzatton, Richard Sapperin, Philippe Starckin, Patricia Urquiolan, Maarten Van Severenin, Tokujin Yoshiokan ja Marco Zanuson kanssa. Yrityksen tuotteet on huomioitu kymmenkunta kertaa Compasso d'Oro -palkinnolla. 

Kartellin strategiana on edistää heräteostoksia pitämällä varastossa tuotteita melko edullisella hintatasolla ja useina värivaihtoehtoina. Kartellilla on yli 130 omaa myymälää, 250 shop-in-shopia ja 2&nbsp;500 jälleenmyyjää yli 130 maassa.

## Kartellin tuotteita

File:Lamp on a bedside table.JPG|*Bourgie*-pöytävalaisin
File:Kartell Anna Castelli Stool White- Austin Calhoon Photograph.jpg|Anna Castellin baarituoli
File:Table & Chairs by Philippe Starck.jpg|Philippe Starckin läpinäkyvä *Louis Ghost*- ja punainen *Victoria Ghost* -tuoli
File:KARTELL lampada da soffitto KD, 1954.jpg|Kartell-valaisin vuodelta 1954



## Lähteet

## Aiheesta muualla
*Kartellin sivusto
Jeremiah Rich

**Jeremiah Rich** (k. n. 1660) oli englantilainen pikakirjoittaja, joka julkaisi vuonna 1642 pikakirjoitusjärjestelmän, joka säilyi käytössä koko 1700-luvun ajan.

Rich oppi pikakirjoituksen enoltaan William Cartwrightilta, ja julkaisi tämän kehittämän pikakirjoitusjärjestelmän oppikirjan vuonna 1642. Oppikirjasta julkaistiin painoksia kauan Richin kuoleman jälkeenkin, viimeinen vuonna 1792. Oppikirjan lisäksy Rich julkaisi pikakirjoituksella kirjoitettuina Uuden testamentin ja Psalmit.

## Lähteet
Ciliwung

**Ciliwungjoki** on Jaavan saarella Indonesiassa virtaava 97&nbsp;km pitkä joki. Ciliwung virtaa Indonesian Länsi-Jaavan provinssin ja Jakartan pääkaupunkialueen läpi. Joen alkulähde on Jaavan keskiosien vuoristossa ja se laskee Jakartan kohdalla Jaavanmeren Jakartanlahteen. Suurimmat kaupungit joen varrella ovat Jakarta ja Bogor.

Jakartan läpi virratessaan Ciliwungjoki tulvii usein. Tulvariskiä on yritetty pienentää padottamalla ja rakentamalla kanaaleita, mutta siitä huolimatta tuhoisat tulvat ovat Jakartassa yleisiä. Ciliwungjoen tulvauhkaa on laiminlyöty Jakartan kaupunkisuunnittelussa, kun kaupunki on kasvanut nopeasti. Ciliwungjoen tulvat ajavat satojatuhansia ihmisiä kodeistaan lähes joka vuosi.

## Lähteet
Satakoski

**Satakoski** on kylä Kiikalassa Salossa. 

## Sijainti
Kylä sijaitsee noin neljän kilometrin päässä Kiikalan kirkolta Salon ja Someron rajalla. Se rajoittuu pohjoisessa Someron Lautelan kylään, lännessä Kiikalan Kirkonkylän, Rekijoen ja Kesälän kyliin, etelässä Kiikalan Komisuon kylään ja idässä Someron Terttilän kylään. Kylän kautta kulkee Someron ja Kiikalan välinen yhdystie 2410 eli Lautelantie.

## Luonnonympäristö
Kylän eteläpuolitse virtaa Uskelanjoen vesistöön kuuluvan Hitolanjoen latvahaara Satakoskenoja, joka saa alkunsa Kiikalannummella sijaitsevan Hyyppärän harjualueen Natura 2000 -suojelualueeseen kuuluvista Kultalähteen ja Lamminlähteen lähteiköistä. Kylän pohjoisosassa on harjumaastoa, johon sisältyvät Hautainkrottien suppamuodostumat ja laaja, osaksi ojittamaton Heposuon keidassuo. Suon pohjoislaidassa on pieni, nyttemmin jo umpeenkasvanut Hepojärvi, joka on laskenut Uskelanjoen sivujoen Terttilänjoen latvahaaraan Isojokeen eli Kaskistojokeen pohjoisessa. Pääosa kylän asutuksesta on etelässä Satakoskenojan rantapeltojen ääressä.

## Historia

Vuoteen 1841 nykyisen Satakosken kylän alue oli osa Someron Lautelan kylän Satakokoskenmaan takamaapalstaa. Kylä sai asutuksensa, kun Satakoskenmaan takamaapalstalle perustettiin isonjaon yhteydessä vuonna 1805 Lähijoen ja Leikkilän uudistalot. Vuonna 1841 näistä muodostettiin uusi Satakoski-niminen kylä.

Kun Etelä-Someron kylät, joihin myös Lautela kuului, oli vuonna 1492 siirretty Uskelan seurakunnasta Someron seurakuntaan, olivat nämä kylät jääneet maallisen hallinnon osalta kuulumaan Turun linnalääniin ja myöhemmin Turun ja Porin lääniin muun Someron kuuluessa Hämeen linnalääniin ja myöhemmin Hämeen lääniin. Kun läänien rajat koko Suomessa vuonna 1870 yhdenmukaistettiin seurakuntien rajoihin, siirrettiin alkuaan Uskelaan kuuluneet Etelä-Someron kylät kuulumaan maallisen hallinnon osalta Hämeen lääniin, johon Someron pohjoisosa oli kuulunut jo aiemmin. Siirron yhteydessä kuitenkin siihen asti Someron seurakuntaan kuulunut, vuonna 1841 omaksi kyläkseen erotettu Satakoski jätettiin osaksi Turun ja Porin lääniä ja siirrettiin myös kirkollisesti osaksi Kiikalan seurakuntaa.

## Lähteet
Dipayal Silgadhi

**Dipayal Silgadhi** () eli **Dipayal** on kaupunki Nepalin Kaukoidän kehitysalueen Setin vyöhykkeellä. Se sijaitsee Kathmandusta linnuntietä noin 460 kilometriä länsiluoteeseen. 

Vuonna 2011 kaupungin väkiluku oli 26&nbsp;508. Kaupunkirakenteeltaan (taajamien maantieteelliseltä sijainniltaan) hajanainen, usean kylätyyppisen taajaman muodostama Dipayal Silgadhi on 211&nbsp;746 asukkaan Dotin piirikunnan hallintokeskus ja samalla sekä 1,57 miljoonan asukkaan Setin vyöhykkeen että Setin ja Mahakalin vyöhykkeiden yhdessä muodostaman Kaukolännen kehitysalueen hallintokaupunki. 

Kaupungin pinta-ala on 74,0 neliökilometriä. 

## Lähteet

## Aiheesta muualla

*Dipayal Silgadhi   (dipayalsilgadhimun.gov.np)
Detritaalinen malmi

**Detritaalinen malmi** on malmi, joka on syntynyt jäljelle jääneistä raskasmineraaleista, kun muu kiviaines on kulunut pois  esimerkiksi rapautumalla. Detritaalinen malmi on yleensä kemiallisesti ja mekaanisesti kestävää mineraalia esimerkiksi kassiteriittia, kultaa, timanttia, zirkonia ja rutiilia.

## Lähteet

## Aiheesta muualla
*
Ron Arad

**Ron Arad** (s. 24. huhtikuuta 1951 Tel Aviv) on israelilainen teollinen muotoilija, arkkitehti ja kuvataiteilija, joka tunnetaan erityisesti veistoksellisten, teräväsärmäisiä metallipintoja sisältävien huonekalujen suunnittelijana. Hänen tunnetuin työnsä lienee seinällä mutkitteleva, taipuisa *Bookworm*-kirjahylly (Kartell 1994).

Tel Avivissa syntynyt Arad opiskeli Jerusalemissa Bezalel Academy of Arts and Design -oppilaitoksessa 1971–1973 ja sitten Lontoon Architectural Associationin koulussa 1974–1979. Vuonna 1989 hän perusti arkkitehtuuri- ja muotoilutoimiston Lontooseen yhdessä Caroline Thormanin kanssa. Aradin ensimmäinen julkaistu huonekalu oli vanhasta autonistuimesta ja rakennustelineputkista koottu *Rover Chair*. Rakennuksista hänen tunnetuimpia töitään ovat Israelissa sijaitsevat Tel Avivin Bauhaus-museo ja yhdessä Bruno Asan kanssa suunniteltu Holonin muotoilumuseo.

## Lähteet

## Aiheesta muualla
*Juttu Aradin näyttelystä New Yorkin modernin taiteen museossa 2009
Salming Trophy

**Salming Trophy** jaetaan vuosittain Swedish Hockey Leaguen (*Elitserien* vuoteen 2013) parhaalle puolustajalle. Se on jaettu vuodesta 2008 ja nimetty kaikkien aikojen ensimmäisen Hockey Hall of Fameen valitun ruotsalaispelaaja Börje Salmingin mukaan.

## Palkitut

## Lähteet
*[SHL Defenseman of the Year (Salming Trophy) - Elite Prospects](http://www.eliteprospects.com/awards.php?award=SHL%20Defenseman%20of%20the%20Year%20(Salming%20Trophy))
Dhangadhi

**Dhangadhi** () on kaupunki Nepalin Kaukoidän kehitysalueen Setin vyöhykkeellä. Se sijaitsee Kathmandusta linnuntietä noin 480 kilometriä länteen-länsiluoteeseen. 

Vuonna 2011 kaupungin väkiluku oli 101&nbsp;970 ja se oli tuolloin Setin vyöhykkeen suurin kaupunki. Dhangadhi on 775&nbsp;709 asukkaan Kailalin piirikunnan hallintokeskus. 

Kaupungin pinta-ala on 103,7 neliökilometriä. 

## Lähteet

## Aiheesta muualla
Itahari

**Itahari** ()  on kaupunki Nepalin Itäisen kehitysalueen Kosin vyöhykkeellä. Itahari sijaitsee 18 kilometriä Kosin vyöhykkeen Dharanin eteläpuolella. Kathmandu on linnuntietä noin 230 kilometriä länsiluoteeseen Itaharista. 

Vuonna 2011 kaupungin väkiluku oli 74&nbsp;501. Itahari kuuluu runsaan 763&nbsp;000 asukkaan Sunsarin piirikuntaan. 

Kaupungin pinta-ala on 42,4 neliökilometriä. 
Joulukuussa 2014 Itahari nostettiin Nepalin 11 suurkaupungin joukkoon. Samassa yhteydessä ainakin osaa uusista suurkaupungeista laajennettiin alueliitoksin.

## Lähteet